ตำรวจ จิตอาสา
มีจดหมายคนเขียนมาชื่นชมการทำกิจกรรม จิตอาสา ของเหล่าตำรวจอยู่กลุ่มหนึ่งที่มีบทบาททุกครั้งที่มีเหตุอุทกภัยหรือภัยพิบัติ รวมตัวมาช่วยเหลือสังคม บรรเทาความเดือดร้อนของผู้ที่ตกทุกข์ได้ยาก,คนเขียนบอกว่า หลายครั้งที่มีเหตุอุทกภัยน้ำท่วมในพื้นที่ภาคเหนือ อีสาน และภาคใต้ เห็นกลุ่มนักเรียนนายร้อยตำรวจรุ่นที่ 47 ลงพื้นที่ทำกิจกรรมจิตอาสา ช่วยเหลือชาวบ้านที่ได้รับความเดือดร้อนจากน้ำท่วม,ทำมานานและต่อเนื่อง,ครั้งก่อน พล.ต.ต.สุรเชษฐ์ หักพาล รรท.รอง ผบช.ทท. พร้อมกลุ่มเพื่อนนักเรียนนายร้อยตำรวจรุ่นที่ 47 ได้ลงพื้นที่ อำเภอชะอวด จังหวัดนครศรีธรรมราช ร่วมกันช่วยสร้างบ้านให้กับตำรวจ และชาวบ้านที่ประสบภัย,แจกสิ่งของยังชีพกับชาวบ้านที่ถูกน้ำท่วม ในพื้นที่ห่างไกล ตามส่วนปาล์ม สวนยางพารา ที่เจ้าหน้าที่รัฐยังเข้าไม่ถึง และต้องการความช่วยเหลือ ทั้งอาหาร และน้ำดื่ม พอประทังชีวิตคนในครอบครัว,กิจกรรมจิตอาสา ทำดีด้วยหัวใจ เป็นการรวมตัวของ นรต.รุ่น 47 มี พล.ต.ต.สุรเชษฐ์ เป็นคนขับเคลื่อนประสานงาน หากพื้นที่ไหนเดือดร้อน จะรวมตัวกันระดมทุนของเพื่อนร่วมรุ่น ขอสนับสนุนจากภาคเอกชน ลงไปช่วยเหลือทันที เพื่อแก้ปัญหาความเดือดร้อน บรรเทาทุกข์ของชาวบ้านในเบื้องต้น,คลายความทุกข์ลงมา,ล่าสุด วันที่ 9 ต.ค. ที่ศาลาวาริน อำเภอวารินชำราบ จังหวัดอุบลราชธานี พล.ต.ต.สุรเชษฐ์ และ พล.ต.ต.ธนิตศักดิ์ ศิริพัฒน์ธนภาค ผบก.ภ.จ.อุบลราชธานี นำคณะนักเรียนนายร้อยตำรวจรุ่น 47 ตำรวจท่องเที่ยว ตำรวจ 191 ลงพื้นที่มอบสิ่งของช่วยเหลือถุงยังชีพให้ชาวบ้านในพื้นที่อำเภอวารินชำราบกว่า 500 ชุด,ร่วมกันนำคนในพื้นที่ ช่วยทำความสะอาด จิตอาสา ปรับปรุงชุมชนให้น่าอยู่ เพื่อถวายเป็นพระราชกุศล ช่วงพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช,การทำความดีด้วยหัวใจ สามารถทำได้ทุกเมื่อทุกกิจกรรม ไม่ว่าจะเป็นการทำความสะอาดถนนหนทาง หรือคูคลอง,ทุกคนมีส่วนร่วมในการช่วยกันรักษาความสะอาด บ้านเมืองที่อยู่อาศัย,หากแต่ละส่วนที่มีความพร้อมลงมาช่วยเหลือบรรเทาความเดือดร้อนให้กับชาวบ้าน เหมือนการรวมกลุ่มของเหล่านักเรียนนายร้อยตำรวจรุ่น 47 มาร่วมกันทำกิจกรรม จิตอาสา เพื่อประโยชน์ของสังคม,ยึดตามนโยบาย พล.ต.อ.จักรทิพย์ ชัยจินดา ผบ.ตร. เน้นตำรวจให้ทำเรื่อง จิตอาสา,ร่วมกันช่วยเหลือสังคมโดยไม่หวังสิ่งตอบแทน,ทำดีด้วยหัวใจ.,เพลิงพยัคฆ์,pluengpayak@thairath.co.th, 
หลายครั้งที่มีเหตุอุทกภัยน้ำท่วมในพื้นที่ภาคเหนือ อีสาน และภาคใต้ เห็นกลุ่มนักเรียนนายร้อยตำรวจรุ่นที่ 47 ลงพื้นที่ทำกิจกรรมจิตอาสา ช่วยเหลือชาวบ้านที่ได้รับความเดือดร้อนจากน้ำท่วม
ตำรวจจิตอาสา,จิตอาสา,น้ำท่วม,เลขที่1วิภาวดีฯ,เพลิงพยัคฆ์